Salva Kiir Mayardit (amezaliwa 13 Septemba 1951) ni Rais wa Jamhuri ya Sudan Kusini. Amekuwa Rais wa nchi hiyo tangu mwaka 2011, wakati Sudan Kusini ilipopata uhuru kutoka Sudan. Kwa hiyo, yeye ni rais ya kwanza wa nchi. Kabla ya uhuru, Kiir alikuwa Makamu wa Rais wa Kwanza wa nchi ya Sudan na Rais wa eneo la Kusini la Sudan. Kiir alizaliwa siku ya 13, mwezi wa 9, mwaka 1951 katika mji wa Gogrial, nchi ya Sudan. Kiir ni mwanachama wa kabila la Wadinka. Baba yake Kiir alikuwa mchungaji wa ng’ombe na mama alikuwa mkulima. Kiir alikuwa mmoja wa watoto tisa. Sasa, ana wake wawili na watoto wawili, wote wasichana. Majina ya wake hao ni Mary Ayen Mayardit na Aluel William Nyuon Bany. Tangu vita vya wenyewe kwa wenyewe vya Sudan, Kiir ametegemeza harakati ya uhuru kwa Sudan Kusini. Wakati wa vita vya wenyewe kwa wenyewe vya kwanza, Kiir alipigana na kikundi cha Anyanya, ambacho kilitaka uhuru kwa Sudan Kusini. Halafu, wakati wa vita vya wenyewe kwa wenyewe vya pili, Kiir alipigana na Sudan People's Liberation Army (SPLA), na hatimaye, alikuwa kiongozi wa jeshi hilo.